Ralph de Toledano

Ralph de Toledano fue un djurnalista i eskritor amerikano kon enfluensia enel movimento konservador enel syeklo XX. 

Biografiya
Ralph nasió en Tanjer, Marroko el 14 de Agosto de 1916Ralph de Toledano, 90, Writer Known as a Nixon Friend, Dies. Djurnal New York Times en una famiya sefaradi de orijin marroki ma ke era sitizena de los Estatos Unitos d'Amerika. Ya de mansevo, fue a estudiar en la eskola musikala Juilliard School; de ninyo ambezó a tokar el violin kuando tinia 5 anyos. El su enterezo por la musika fue trokado por la politika kuando se unio al Partito Sosyalista de Amerika i se konvirtió enel lider djovenil de la faksiyon antikomunista del partito, la kuala era liderada por  Louis Waldman. Esta faksiyon deshó el partito enel anyo 1936. Ralph endemas estudio en la Universita de Columbia i fue editor shefe del magazin de la universita, The New Leader.

Karriera komo djurnalista
Toledano estuvo kaji 20 anyos enel konsejo editorial de 'Newsweek, i endemas fue uno de los fondadores de National Review enel anyo 1955. Las sus diferensias kon los otros djurnalistas konservadores se izieron konosidas en 1960, kuando Toledano kijo aproyar a Richard Nixon i no a Barry Goldwater.  

Anyos dempues, kuando ya Nixon era presidente de la Union Amerikana, Toledano brego kon Daniel Patrick Moynihan ensima de ser yamado el shefe de la politika interna del governo de Nixon. La viktoria de Moynihan es konsiderada un momento emportante en la istorya del movimento Neokonservatismo politiko|Neokonservador enel paez.

Nunka deshó la musika. A la fin de su karriera en National Review, sólu eskrivió artikolos de musika, shukur a los trokos en la politika konservadora del paez. Endemas eskrivio artikolos de musika para The American Conservative. Toledano eskrivio munchas ovras; la ultima, Cry Havoc: The Great American Bring-down and How It Happened, fue publikada enel anyo 2006. 

Muerte i erensia
Ralph de Toledano murio el 3 de Fevrero de 2007 kon 90 anyosHard-nosed investigative reporting: a giant has left us. Pior Wes Vernon. Renew America, en la sivdad de Bethesda, Maryland. Asya el final de los sus diyas, Toledano dizia ke el era un libertario, asigun el su ijo Paul Toledano, en un artikolo del 10 de Fevrero de este anyo enel djurnal New York Times.

Ovras
No-Fiksiyon
 Frontiers of Jazz (New York:  O. Durrell, 1947)
 Seeds of Treason (with Victor Lasky) (New York:  Funk and Wagnalls, 1950)
 Spies, Dupes, and Diplomats (New York:  Duell, Sloan and Pearce, 1952)
 Nixon (New York:  Holt, 1956)
 Lament for a Generation (New York:  Farrar, Straus and Cudahy, 1960)
 The Winning side, the Case for Goldwater Republicanism (New York:  Putnam, 1963)
 The Greatest Plot in History (New York;  Duell, Sloan and Pearce, 1963)
 RFK, the Man Who Would Be President (New York:  Putnam, 1967)
 One Man Alone (New York:  Funk and Wagnalls, 1969)
 J. Edgar Hoover (New Rochelle, NY:  Arlington House, 1973)
 Let Our Cities Burn (New Rochelle, NY: Arlington House, 1975)
 Hit and Run (New Rochelle, NY: Arlington House, 1975)
 The Apocrypha of Limbo (Gretna, LA: Pelican, 1994)
 Notes from the Underground (Washington:  Regnery, 1997)

Fiksiyon
Day of Reckoning (New York:  Holt, 1955)
Devil Take Him (New York: Putnam, 1979)

Poeziya
Poems, You and I (Gretna, LA: Pelican, 1978)

Referensias

Enlasos eksternos
Interview with Ralph de Toledano.
American Music: Classical, Popular, & Jazz
Online Archive of California Register of the Ralph De Toledano Papers, 1940–1971

Kateggoría:Sefaradim‎
Kateggoría:Djurnalistas
Kateggoría:Politikos konservadores
Kateggoría:Djudios de Maroko
Kateggoría:Vikipedya:Artikolos kon grafia ladina